নির্মল তারকেশ্বরের একটি দোকানে কাজ করেন৷ প্রতিবেশীরা জানান , স্বামী -স্ত্রীর মধ্যে নিত্য অশান্তি লেগে থাকত৷ তবে তার পরিণতি যে এতটা ভয়াবহ হবে , তা কেউ ভাবতে পারেননি৷ রবিবার সন্ধ্যায় নির্মল বাড়ি থেকে বেরিয়ে যান৷ ফিরে এসে দেখেন , বাড়ির দরজা ভিতর থেকে বন্ধ৷ গলগল করে ধোঁয়া বেরচ্ছে৷ তিনি প্রতিবেশীদের ডেকে এনে ছাদের ছাউনি ভেঙে ঢুকে দেখেন , দুই ছেলেমেয়েকে নিয়ে স্ত্রী সম্পূর্ণ পুড়ে গিয়েছেন৷ সোমবার এলাকায় গিয়ে দেখা গেল , নির্মলের বাড়ি বাইরে থেকে তালা দেওয়া৷ উঁকি মেরে নজরে এলে , রান্নার কড়াইয়ে দু&rsquo;তিন টুকরো মাছভাজা পড়ে আছে৷ ঘরে সব কিছু লন্ডভন্ড৷ আসবাবপত্র পোড়া৷ পড়ে রয়েছে বাচ্চাদের পোড়া চুল৷ ছোট সাইজের দু&rsquo;জোড়া হাওয়াই চটি , পরনের গেঞ্জি , থালাবাসন পুড়ে কালচে হয়ে গিয়েছে৷ তবে গ্যাসের নবটি বন্ধ করা ছিল৷